
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 267 

4 Νοεμβρίου 2002 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

300. Περί Κατάταξης Μονίμων Αξιωματικών στη Γ ενική 

Ειδικότητα Διερμηνέων του Σώματος Στρατιωτι¬ 
κών Γραμματέων του Στρατού Ξηράς. 1 

301. Προσαρμογή της ελληνικής νομοθεσίας προς τις 

διατάξεις της οδηγίας 98/27/ΕΚτου Ευρωπαϊκού 
Κοινοβουλίου και του Συμβουλίου της 19ης 
Μάίου 1998 "περίτων αγωγών παραλείψεως στον 
τομέα της προστασίας των συμφερόντων των κα¬ 
ταναλωτών" (ΕΕ αριθ. Ι_ 166 της 11/06/1998, ο. 51- 
55) και τροποποίηση του Νόμου 2251/1994 για 
την "Προστασίατων καταναλωτών" (ΦΕΚΑΊ91). 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 300 
Περί Κατάταξης Μονίμων Αξιωματικών στη Γ ενική Ειδικό¬ 
τητα Διερμηνέων του Σώματος Στρατιωτικών Γ ραμμα¬ 
τέων του Στρατού Ξηράς 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπ’ όψη: 

α. Την παράγραφο 2 του άρθρου 9 του Νόμου 
2913/2001 (ΦΕΚ102Α), 

β. Τη διάταξη του άρθρου 29Ατου Ν. 1558/1985 (ΦΕΚ 
137 Α), που προστέθηκε με το άρθρο 27 του Ν. 2081/1992 
(ΦΕΚ 154 Α), όπως αντικαταστάθηκε από το άρθρο 1 του 
Ν 2469/1997 (ΦΕΚ 38 Α), 

γ. Το γεγονός ότι από τις διατάξεις του παρόντος ΠΔ 
δεν προκαλείται επιβάρυνση σε βάρος του κρατικού προ¬ 
ϋπολογισμού 

δ. Το άρθρο 2 της 29492/31-10-2001 (ΦΕΚ 1483Β) από¬ 
φασης των Πρωθυπουργού και Υπουργού Εθνικής Άμυ¬ 
νας περί ανάθεσης αρμοδιοτήτων Υπουργού Εθνικής 
Άμυνας στους Υφυπουργούς Εθνικής Άμυνας. 

ε. Τη 386/2001 εισήγηση του Ανώτατου Στρατιωτικού 
Συμβουλίου 

στ. Τη Δ 515/2002 γνωμοδότηση του Συμβουλίου της 
Επικράτειας, 


Με πρόταση του Υφυπουργού Εθνικής Άμυνας, αποφα¬ 
σίζουμε: 

Άρθρο 1 

Διαδικασία Κατάταξης Μονίμων Αξιωματικών 
Διερμηνέων 

Για την πλήρωση των κενών οργανικών θέσεων της γε¬ 
νικής ειδικότητας Διερμηνέων του Σώματος Στρατιωτι¬ 
κών Γραμματέων του Στρατού Ξηράς προκηρύσσεται 
διαγωνισμός, ανάλογα με τις ανάγκες, με διαταγή του αρ¬ 
μόδιου Υφυπουργού Εθνικής Άμυνας, μετά από πρόταση 
του Ανώτατου Στρατιωτικού Συμβουλίου ο οποίος διενερ- 
γείται κατά τις διατάξεις του παρόντος. 

Άρθρο 2 

Προκήρυξη Διαγωνισμού Κατάταξης Μονίμων Αξιωμα¬ 
τικών Διερμηνέων 

1. Η προκήρυξη του διαγωνισμού εκδίδεται τρεις (3) 
τουλάχιστον μήνες πριν από την ημερομηνία λήξης υπο¬ 
βολής των δικαιολογητικών, και καθορίζει: 

α. Τον αριθμό των κενών θέσεων που θα πληρωθούν, 
χωριστά για κάθε κύρια ξένη γλώσσα. 

β. Τα προσόντα των υποψηφίων. 

γ. Τα απαιτούμενα δικαιολογητικά, την προθεσμία και 
τον τρόπο υποβολής αυτών. 

δ. Τον τόπο, χρόνο και τρόπο διενέργειας της υγειονο¬ 
μικής και ψυχοσωματικής εξέτασης των υποψηφίων. 

ε. Τον τόπο και χρόνο της γραπτής και προφορικής δο¬ 
κιμασίας καθώς και την εξεταστέα ύλη των μαθημάτων. 

2. Η προκήρυξη του διαγωνισμού κοινοποιείται με Εγκύ¬ 
κλιο του Υπουργείου Εθνικής Άμυνας σε όλες τις στρα¬ 
τιωτικές και πολιτικές αρχές και στις Γραμματείες των 
Σχολών ΑΕΙ του εσωτερικού, όπως ορίζεται στην παρά¬ 
γραφο 2 του άρθρου 3, αναρτάται δε στα κατά τόπους 
Στρατολογικά Γ ραφεία. Περίληψη της προκήρυξης κοι¬ 
νοποιείται με μέριμνα του ΓΕΣ μέσω των ΜΜΕ. 

Άρθρο 3 

Προσόντα Υποψηφίων 

1. Δικαίωμα συμμετοχής στο διαγωνισμό έχουν όσοι άν- 
δρες και γυναίκες πληρούν τους όρους που απαιτούνται 
για τους υποψηφίους των Ανώτατων Στρατιωτικών Εκπαι¬ 
δευτικών Ιδρυμάτων (ΑΣΕΙ), με τις παρακάτω προϋποθέ¬ 
σεις: 

α. Να μην έχουν υπερβεί το 28ο έτος της ηλικίας τους 
την 31 Δεκεμβρίου του έτους διεξαγωγής του διαγωνι¬ 
σμού. 

β. Να είναι κάτοχοι πτυχίου ενός τουλάχιστον από τα 
παρακάτω Ανώτατα Εκπαιδευτικά Ιδρύματα (ΑΕΙ) της 
ημεδαπής ή της αλλοδαπής, αναγνωρισμένου σύμφωνα 
με τις κείμενες διατάξεις, όπως παρακάτω: 

(1) Τμήματος Μετάφρασης και Διερμηνείας, έχοντος 
ως γλώσσα εργασίας τουλάχιστον τη γλώσσα για την 
οποία προκηρύσσεται ο διαγωνισμός, προσδιοριζόμενη 
με σαφήνεια στον τίτλο σπουδών. 

(2) Φιλοσοφικής Σχολής, Τμήματος Ξένης Γλώσσας και 
Φιλολογίας της γλώσσας για την οποία προκηρύσσεται ο 
διαγωνισμός. 

(3) Λοιπών Τμημάτων της Φιλοσοφικής Σχολής ή Κλά¬ 
δων Νομικών ή Πολιτικών Επιστημών ή Δημοσίων Σχέσε¬ 
ων, ΑΕΙ χώρας του εξωτερικού όπου επίσημη γλώσσα εί¬ 
ναι η γλώσσα για την οποία προκηρύσσεται ο διαγωνι¬ 
σμός. 

γ. Υπηρετούν ή υπηρέτησαν ως έφεδροι αξιωματικοί ή 
ως μόνιμοι ή εθελοντές υπαξιωματικοί ή ως οπλίτες ή ευ- 
ρίσκονται νομίμως εκτός στρατεύματος, δεν έχουν εκπέ- 
σει από στρατιωτικό βαθμό, αποβληθεί ή απολυθεί από 
τις Ένοπλες Δυνάμεις ή τα Σώματα Ασφαλείας για λό¬ 
γους σωματικής ανικανότητας, πειθαρχίας ή τάξης. 

δ. Δεν έχουν καταδικασθεί σε κάθειρξη ή φυλάκιση ή 
χρηματική ποινή ούτε διώκονται για οποιοδήποτε κα¬ 
κούργημα ή πλημμέλημα, που εμποδίζουν την πρόσληψή 
τους σε θέση του Δημοσίου σύμφωνα με την ισχύουσα νο¬ 
μοθεσία, ούτε παραπεμφθεί σε δίκη ή εγκλεισθεί σε σω¬ 
φρονιστικό κατάστημα για κάποιο από τα κακουργήματα 
ή πλημμελήματα αυτά. 

2. Αποδεδειγμένη γνώση άλλης (δευτερεύουσας) ξένης 
γλώσσας, πέραν αυτής για την οποία προκηρύσσεται ο 
διαγωνισμός, μεταξύ των γλωσσών αγγλικής, αραβικής, 
γαλλικής, γερμανικής, ιταλικής, τουρκικής και ρωσικής 
καθώς και γλωσσών χωρών της βαλκανικής χερσονήσου 
αποτελεί επιθυμητό προσόν. 

Άρθρο 4 

Απαιτούμενα Δικαιολογητικά - Υποβολή και Έλεγχος 

Α. Απαιτούμενα Δικαιολογητικά 

1. Κάθε υποψήφιος που συγκεντρώνει όλα τα προβλε- 
πόμενα από το Νόμο και το παρόν τυπικά και ουσιαστικά 
προσόντα για κάλυψη θέσεως Μονίμου Ανθυπολοχαγού 
της γενικής ειδικότητας Διερμηνέων του Σώματος Στρα¬ 
τιωτικών Γραμματέων μπορεί να υποβάλει, μετά την έκ¬ 
δοση της εγκυκλίου προκήρυξης του διαγωνισμού, αίτη¬ 
ση συμμετοχής στο διαγωνισμό, στην οποία θα δηλώνει 
καιτηντυχόν δευτερεύουσα γλώσσα στην οποία επιθυμεί 
να εξεταστεί. 

2. Με την αίτηση συνυποβάλλει τα ακόλουθα δικαιολο- 
γητικά: 

α. Πιστοποιητικό δήμου, κοινότητας ή προξενικής αρ¬ 
χής, όπου είναι γραμμένος, στο οποίο: 

(1) Επικολλάται φωτογραφία τύπου ταυτότητας, αρμό¬ 
δια θεωρημένη (ταυτοπροσωπία). 

(2) Φαίνεται ότι έχει την ελληνική ιθαγένεια. 

(3) Αναγράφεται αναλυτικά η ημερομηνία γέννησης, 
που προκύπτει από τη ληξιαρχική πράξη γέννησης και όχι 
από μεταγενέστερη διόρθωση. 

β. Δυο (2) φωτογραφίες 3Χ4εκ, στο πίσω μέροςτων οποί¬ 
ων να αναγράφεται καθαρά το όνομα του υποψηφίου. 


γ. Από υποψήφιο νομίμως εκτός στρατεύματος, πλήρες 
πιστοποιητικό στρατολογικής κατάστασης. Από υποψή¬ 
φιο, που υπηρετεί στις Ένοπλες Δυνάμεις, πλήρες αντί¬ 
γραφο φύλλου μητρώου από τη μονάδα, θεωρημένο από 
το οικείο στρατολογικό γραφείο. 

δ. Πρωτότυπο ή επικυρωμένο αντίγραφο τίτλου σπου¬ 
δών. Εάν ο τίτλος σπουδών έχει αποκτηθεί στην αλλοδα¬ 
πή, επίσημη μετάφρασή του, και ισοτιμία απάτην αρμόδια 
κρατική αρχή. 

ε. Οι υποψήφιοι της παρ. 2 του άρθρου 3, επικυρωμένο 
τίτλο ή βεβαίωση σπουδών για τη δευτερεύουσα ξένη 
γλώσσα. 

στ. Πλήρες αντίγραφο ποινικού μητρώου. 

ζ. Πιστοποιητικό της αρμόδιας εισαγγελικής αρχής ότι 
δεν έχει παραπεμφθεί με τελεσίδικο βούλευμα για κα¬ 
κούργημα ή κάποιο από τα πλημμελήματα, όπως ορίζεται 
στο άρθρο 3 παρ 1δ. 

3. Όλα τα δικαιολογητικά, πλην των τίτλων σπουδών, 
πρέπει να έχουν εκδοθεί το πολύ τρεις (3) μήνες, πριν από 
την προθεσμία υποβολής των αιτήσεων. 

4. Τα δικαιολογητικά των παραπάνω υποπαραγράφων 
στ και ζ πρέπει να έχουν εκδοθεί από τις δικαστικές αρχές 
του τόπου μόνιμης κατοικίας του υποψηφίου. 

Β. Υποβολή Αιτήσεων και Δικαιολογητικών 

5. Οι αιτήσεις των υποψηφίων μετά απαιτούμενα δικαι- 
ολογητικά υποβάλλονται στη διεύθυνση του ΓΕΣ και στην 
προθεσμία, όπως αυτές θα καθορίζονται με την προκή¬ 
ρυξη του διαγωνισμού: 

α. Από τους υπηρετούντες στις Ένοπλες Δυνάμεις και τα 
Σώματα Ασφαλείας υπηρεσιακώς μέσω των μονάδωντους. 

β. Από τους νομίμως εκτός στρατεύματος απ’ ευθείας 
στο ΓΕΣ. 

Γ. Έλεγχος Αιτήσεων και Δικαιολογητικών 

6. Ο έλεγχος των δικαιολογητικών που υποβλήθηκαν 
διενεργείται από αρμόδια Επιτροπή του ΓΕΣ στην οποία 
συμμετέχουν: 

α. Ένας (1) Συνταγματάρχης οποιουδήποτε όπλου ή 
σώματος ως Πρόεδρος. 

β. Ένας (1) Ανώτερος Αξιωματικός του Στρατολογικού 
Σώματος και ένας (1) Ανώτερος Αξιωματικός του σώμα¬ 
τος Στρατιωτικών Γ ραμματέων, γενικής ειδικότητας Διερ¬ 
μηνέων, ως μέλη μετά ψήφου, και 

γ. Ένας (1) κατώτερος αξιωματικός οποιουδήποτε όπλου 
ή σώματος ως γραμματέας της Επιτροπής άνευ ψήφου. 

Με τη διαταγή συγκρότησης της Επιτροπής ορίζονται 
και οι αναπληρωτές τους. 

7. Η Επιτροπή, αφού συνέλθει σε ιδιαίτερη συνεδρίαση, 
με παρόντες τον Πρόεδρο, όλα τα μέλη και το γραμματέα, 
ή, σε περίπτωση που κάποιος κωλύεται δικαιολογημένα, 
από τον αναπληρωτή του, προβαίνει στον έλεγχο των δικαι- 
ολογητικών, που υπέβαλαν οι υποψήφιοι, και αποφαίνεται 
για την πληρότητα των δικαιολογητικών των υποψηφίων. 

8. Υποψήφιοι των οποίων τα δικαιολογητικά δεν είναι 
πλήρη, καλούνται για συμπλήρωση εντός δέκα (10) ημε¬ 
ρών από της κοινοποιήσεως. Εάν και πάλι δεν είναι πλήρη, 
αποκλείονται του διαγωνισμού. 

9. Ο αποκλεισμός κάποιου υποψηφίου πρέπει να αιτιο¬ 
λογείται πλήρως. 

10. Η απόφαση της Επιτροπής καταχωρείται σε Πρακτι¬ 
κό, με βάση το οποίο συντάσσεται ονομαστικός Πίνακας 
με τα ονοματεπώνυμα των υποψηφίων των οποίων τα δι- 
καιολογητικά ευρέθησαν πλήρη. Το Πρακτικό και ο Πίνα¬ 
κας υπογράφονται από τον Πρόεδρο, τα μέλη και το 
γραμματέα της Επιτροπής. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4919 


11.0 Πίνακας των υποψηφίων των οποίων τα δικαιολο- 
γητικά ευρέθησαν πλήρη κυρώνεται από τον Αρχηγό του 
ΓΕΣ ή τον νόμιμο αναπληρωτή του και κοινοποιείται στους 
υποψήφιους, με διαταγή του ΓΕΣ, με μέριμνα της αρχής 
που διοργανώνειτο διαγωνισμό. 

Άρθρο 5 

Έλεγχος Σωματικής Ικανότητας 

1. Με την ως άνω διαταγή καλούνται οι υποψήφιοι που 
βρέθηκαν να έχουν τα απαιτούμενα προσόντα να προ- 
σέλθουν ενώπιον των αρμοδίων Επιτροπών, σε τόπο και 
χρόνο που θα οριστούν, για εξέταση της σωματικής ικα¬ 
νότητας αυτών. 

2. Επίσης με την ίδια διαταγή ορίζονται η ημέρα ενάρ- 
ξεως του διαγωνισμού και ο τρόπος κινήσεως των υπο¬ 
ψηφίων που είναι στρατιωτικοί, τα δε έξοδα κίνησης βα¬ 
ρύνουν τους αντίστοιχους κλάδους των ΕΔ. 

3. Στους καλούμενους χορηγείται, με μέριμνα της αρ¬ 
μόδιας υπηρεσίας του ΓΕΣ, δελτίο υποψηφίου με επικολ- 
λημένη τη φωτογραφία του υποψηφίου για απόδειξη της 
ταυτότητάς του κατά την υγειονομική και ψυχοσωματική 
εξέταση καθώς και κατά τη διάρκεια του διαγωνισμού. 

4. Οι Επιτροπές που θα εξετάζουν την υγειονομική και 
ψυχοσωματική ικανότητα των υποψηφίων είναι αυτές που 
προβλέπονται από τις ισχύουσες διατάξεις για την εξέτα¬ 
ση της σωματικής ικανότητας των υποψηφίων μαθητών 
στρατιωτικών σχολών. 

5. Οι υποψήφιοι που κρίνονται ακατάλληλοι αποκλείο¬ 
νται του διαγωνισμού. 

6. Οι υποψήφιοι που αποκλείστηκαν από το διαγωνισμό 
για οποιοδήποτε λόγο μπορούν με αίτησή τους να αναλά¬ 
βουν τα δικαιολογητικά που υπέβαλαν εντός τριμήνου, 
μετά την παρέλευση του οποίου καταστρέφονται. 

Άρθρο 6 

Επιτροπές Διενέργειας των Εξετάσεων - Καθήκοντα 

Γ ιατη διενέργεια του διαγωνισμού κατάταξης (γραπτές 
και προφορικές εξετάσεις) συγκροτούνται, με απόφαση 
του αρμόδιου Υφυπουργού Εθνικής Άμυνας και του αρ¬ 
μόδιου κατά περίπτωση Υπουργού, εάν απαιτηθεί, οι πα¬ 
ρακάτω Επιτροπές: 

Α. Επιτροπή Επιβλέψεως 

1. Αυτή αποτελείται από ένα ανώτερο Αξιωματικό ως 
Πρόεδρο και αριθμό άλλων ανωτέρων Αξιωματικών ή 
βαθμού Λοχαγού (ένας για κάθε αίθουσα εξετάσεων) 
ανάλογα με τον αριθμό των υποψηφίων, ως μελών-επο- 
πτών των αιθουσών εξετάσεων. Οι ανωτέρω συνεπικου- 
ρούνται από ανάλογο αριθμό κατωτέρων αξιωματικών ως 
επιτηρητών. Καθήκοντα της Επιτροπής όπως παρακάτω. 

2. Συγκεντρώνει κατά την καθορισθείσα ημέρα και ώρα 
τους υποψηφίους στους προσδιορισθέντες χώρους διε¬ 
νέργειας του διαγωνισμού και ενεργεί έλεγχο προσελεύ- 
σεως, μετά τη λήξη του οποίου ουδείς γίνεται δεκτός. 

3. Εισάγει τους υποψηφίους στις αίθουσες του διαγωνι¬ 
σμού με την επίδειξη του δελτίου ταυτότητας, που έχει 
ορισθεί με την εγκύκλιο του διαγωνισμού να φέρουν κατά 
τις εξετάσεις και καθορίζει σε ένα έκαστο τη θέση του 
στην αίθουσα. 

4. Με την έναρξη της γραπτής δοκιμασίας σε κάθε μά¬ 
θημα και πριν δοθεί το θέμα χορηγείται σε καθέναν από 
τους διαγωνιζόμενους ομοιόμορφος χάρτης γραφής ο 
οποίος φέρει στο άνω αριστερό μέρος της πρώτης σελί¬ 
δας τη σφραγίδα της υπηρεσίας, στο δε άνω δεξιό μέρος 


αδιαφανές επικάλυμμα από μπλε χαρτί. Οι υποψήφιοι 
υποχρεούνται να χρησιμοποιούν συνήθη μελάνη γραφής 
χρώματος μπλε. 

5. Μετά τη χορήγηση της γραφικής ύλης και αφού βε¬ 
βαιωθεί ότι κάθε υποψήφιος παρέλαβε ένα σώμα παραδί- 
δει τα πλεονάζοντα στον Πρόεδρο της Επιτροπής. 

6. Μετά τα παραπάνω σε κάθε αίθουσα δίνονται από τον 
επόπτη οι κατάλληλες οδηγίες για την καταχώρηση των 
προκαταρκτικών στοιχείων, καθώς και για την αποφυγή 
οποιοσδήποτε προσπάθειας αντιγραφής, άλλης βοήθει¬ 
ας ή σημάνσεως των γραπτών. 

7. Αφού δοθούν τα θέματα: 

α. Ο επόπτης και οι επιτηρητές δεν εξέρχονται από την 
αίθουσα. 

β. Απαγορεύεται η είσοδος στην αίθουσα παντός προ¬ 
σώπου, πληντου Προέδρου της Επιτροπής Επιβλέψεως. 

γ. Απαγορεύεται κάθε έξοδος υποψηφίων από την αίθου¬ 
σα, για οποιαδήποτε αιτία, προ της παρελεύσεως των 2/3 
του καθορισθέντος χρόνου περατώσεως του διαγωνισμού 
και της παραδόσεως του γραπτού. Απομάκρυνση διαγωνι- 
ζόμενου από την αίθουσα προ της παρελεύσεως του χρό¬ 
νου αυτού, συνεπάγεται μηδενισμό του γραπτού του. Σε πε¬ 
ρίπτωση που λόγω ανωτέρας βίας απαιτείται η έξοδος υπο¬ 
ψηφίου από την αίθουσα, αυτή επιτρέπεται κατά την κρίση 
της Επιτροπής, μετά την παρέλευση των 2/3 του χρόνου 
εξετάσεως και με συνοδεία ενός εκ των μελών της Επιτρο¬ 
πής μέχρι της επανόδου αυτού στην αίθουσα. 

8. Με πράξη της Επιτροπής Επιβλέψεως, μηδενίζεται το 
γραπτό του υποψηφίου, ο οποίος: 

α. Αντιγράφει ή διευκολύνει άλλον σε αντιγραφή. 

β.Παρέχειή δέχεται βοήθειαγιατηνεπίλυσητων θεμάτων. 

γ. Δεν συμμορφώνεται με τις σύμφωνες μετους κανονι¬ 
σμούς διατάξεις και υποδείξεις των εντεταλμένων για τη 
διεξαγωγή των εξετάσεων οργάνων. 

9. Ο υποψήφιος που μηδενίστηκε αποβάλλεται από την 
αίθουσα, μετά παρέλευση των 2/3 του καθορισθέντος 
χρόνου περατώσεως του διαγωνισμού. 

10. Αποκλείεται των περαιτέρω εξετάσεων ο υποψή¬ 
φιος που δεν προσήλθε έγκαιρα ή καθόλου στην εξέταση 
μαθήματος και για οποιοδήποτε λόγο. 

11. Κάθε υποψήφιος που τελειώνει την ανάπτυξη του 
θέματος, παραδίδει το γραπτό του στον επόπτη της αί¬ 
θουσας ενώ επιδεικνύει το δελτίο ταυτότητάς του. Ο επό¬ 
πτης αφού ελέγξει, ότι το ονοματεπώνυμο και τα λοιπά 
στοιχείατου υποψηφίου είναι σωστά γραμμένα, καλείτον 
υποψήφιο να επικαλύψει αυτά επικολλώντας περιφερεια¬ 
κά το αδιαφανές χαρτί. Ο επόπτης παραλαμβάνει στη συ¬ 
νέχεια το γραπτό και θέτει τη μονογραφή του στο τέλος 
του γραπτού. 

12. Η συγκέντρωση των γραπτών γίνεται κατά κύρια ξέ¬ 
νη γλώσσα και κατά μάθημα. 

13. Μετά τη συγκέντρωση των γραπτών ο επόπτης, πα¬ 
ρουσία του προέδρου της Επιτροπής Επιβλέψεως, ανα¬ 
μιγνύει αυτά και τα αριθμεί με κόκκινο στυλογράφο. 

14. Στη συνέχεια τα γραπτά παραδίδονται από την Επι¬ 
τροπή Επιβλέψεως στην αντίστοιχη Εξεταστική Επιτρο¬ 
πή, η οποία αφού τα παραλάβει είναι υπεύθυνη για την 
ασφάλεια αυτών. 

Β. Εξεταστικές Επιτροπές 

15. Συγκροτούνται Εξεταστικές Επιτροπές (μία (1) για 
κάθε κύρια ξένη γλώσσα) που είναι ίδιες για τη γραπτή και 
προφορική εξέταση και αποτελούνται από: 

α. Ένα (1) Ταξίαρχο ή Συνταγματάρχη οποιουδήποτε 
όπλου ή σώματος ως Πρόεδρο. 

β. Ένα (1) ανώτερο Αξιωματικό γενικής ειδικότητας 
Διερμηνέων του σώματος Στρατιωτικών Γραμματέων. 

γ. Ένα (1) Τακτικό ή Έκτακτο Καθηγητή ΑΕΙ, ή σε αδυ¬ 
ναμία, ένα (1) Τακτικό ή Έκτακτο Καθηγητή από τις Πα¬ 
ραγωγικές Σχολές των Ενόπλων Δυνάμεων ή Αξιωματικό 
που διδάσκει σε Παραγωγική Σχολή ή στις στρατιωτικές 
σχολές ξένων γλωσσών, γνώστη της εξεταζόμενης ξένης 
γλώσσας ως εξεταστή. 

δ. Ένα (1) κατώτερο αξιωματικό οποιουδήποτε όπλου ή 
σώματος ως γραμματέα της Επιτροπής άνευ ψήφου. 

16. Γιατην εξέταση της δευτερεύουσας ξένης γλώσσας 
συγκροτούνται επιτροπές, μία για κάθε γλώσσα, στις 
οποίες συμμετέχει ένα (1) τουλάχιστο μέλος γνώστης της 
αντίστοιχης γλώσσας, ως εξεταστής. 

17. Με την ίδια διαταγή ορίζονται και οι αναπληρωτές 
τους. 

18. Η Εξεταστική Επιτροπή ευρίσκεται σε απαρτία όταν εί¬ 
ναι παρόντες ο Πρόεδρος, όλα τα μέλη και ο γραμματέας. 

19. Σε περίπτωση ανυπέρβλητου κωλύματος καλούνται 
αντίστοιχα οι αναπληρωτές τους. 

20. Η Επιτροπή, αφού συνέλθει σε ιδιαίτερη συνεδρία¬ 
ση, λίγο πριν την ώρα που έχει οριστεί με το πρόγραμμα 
να αρχίσει η γραπτή δοκιμασία κάθε μαθήματος, προε¬ 
τοιμάζει εννέα (9) θέματα από την ύλη που περιλαμβάνε¬ 
ται στο παρακάτω άρθρο 7 από τα οποία ένα θα κληρωθεί 
κατά τη διενέργεια του διαγωνισμού για την εξέταση των 
υποψηφίων. Τα παραπάνω εννέα (9) θέματα τοποθετού¬ 
νται σε φακέλους οι οποίοι, αφού αριθμηθούν, κλείνονται, 
σφραγίζονται και μονογράφονται από την Επιτροπή για 
τελική κλήρωση του προς εξέταση θέματος. 

21. Πριν από την έναρξη της δοκιμασίας καλείται, μετά 
από κλήρωση, ένας από τους υποψηφίους ο οποίος κληρώ¬ 
νει ένα (1) από τα θέματα που θα δοθεί για εξέταση και στη 
συνέχεια ελέγχει τους υπόλοιπους κλήρους, παρουσία της 
Επιτροπής. Το εξεταζόμενο θέμα αναπαράγεται σε τόσα 
αντίτυπα όσα και οι υποψήφιοι συν τρία με μέριμνα του 
γραμματέα της Επιτροπής και παρουσία αντιπροσωπείας 
των υποψηφίων που θα αποτελείται από μέχρι πέντε (5) 
υποψηφίους, που επιλέγονται μετά από κλήρωση. 

22. Ακολούθως ο γραμματέας της Επιτροπής διανέμει 
το θέμα στους υποψηφίους. Απαγορεύεται στους υπο¬ 
ψήφιους να εξετάσουν το θέμα πριν την παράδοση και 
του τελευταίου και δοθεί η έναρξη της δοκιμασίας επί ποι¬ 
νή μηδενισμού. 

23. Μετά την παράδοση και του τελευταίου θέματος άρ- 
χεται η δοκιμασία. Η γραπτή δοκιμασία για κάθε εξέταση 
δεν μπορεί να υπερβαίνειτο χρονικό διάστηματων δύο (2) 
ωρών από τη στιγμή έναρξης, μετά την παρέλευση των 
οποίων οι διαγωνιζόμενοι υποχρεούνται να παραδώσουν 
τα γραπτά στην κατάσταση που βρίσκονται. 

24. Ο εξεταστής δύναται να διευκρινίσει σημεία του θέ¬ 
ματος εάν το κρίνει αναγκαίο. 

25. Οι Εξεταστικές Επιτροπές δεν απομακρύνονται από 
την αίθουσα μέχρι πέρατος της εξετάσεως και την παρα¬ 
λαβή των γραπτών. 

26. Τα γραπτά και οι καταστάσεις βαθμολογίας των προ¬ 
φορικών τίθενται μέσα σε κιβώτιο που ασφαλίζεται με δύο 
κλείθρα, τα κλειδιά του οποίου κρατούν ο Πρόεδρος και ο 
εξεταστής του μαθήματος και με μέριμνα όλης της Επιτρο¬ 
πής ασφαλίζεται σε κατάλληλα φυλασσόμενο χώρο. 

27. Για τις προφορικές εξετάσεις, με μέριμνα της Εξε¬ 
ταστικής Επιτροπής, ετοιμάζονται φάκελοι θεμάτων που 
περιέχουν ένα (1) θέμα και τρεις (3) ερωτήσεις έκαστος, 
διαφορετικές για κάθε φάκελο. Οι φάκελοι θεμάτων που 


ετοιμάζονται ανέρχονται σε αριθμό όσοι οι υποψήφιοι 
συν πέντε και αριθμούνται αναλόγως. Με μέριμνα της Επι¬ 
τροπής δημιουργείται κληρωτίδα με αριθμούς που αντι¬ 
στοιχούν στους αριθμούς των φακέλων των θεμάτων. 

28. Η Εξεταστική Επιτροπή είναι υπεύθυνη για τον έλεγ¬ 
χο της κληρωτίδας, σύμφωνα με τα καθοριζόμενα στην 
προηγούμενη παράγραφο. 

29. Η προφορική εξέταση των υποψηφίων διενεργείται 
την επομένη της γραπτής εξέτασης και όσες ημέρες 
απαιτηθεί, ανάλογα με τον αριθμό των υποψηφίων. Οι 
υποψήφιοι προσέρχονται στην αίθουσα της προφορικής 
εξέτασης ανά ομάδες των πέντε ατόμων, όπου ενώπιον 
της Επιτροπής κάθε υποψήφιος επιλέγει από την κληρω¬ 
τίδα ένα αριθμό, που αντιστοιχεί σε ένα φάκελο. Η Επι¬ 
τροπή επιλέγει τους αντίστοιχους φακέλους και υποβάλ¬ 
λει τις ερωτήσεις. Οι παραπάνω αριθμοί (κλήροι) δεν επα- 
νατοποθετούνται στην κληρωτίδα. 

30. Η εξέταση των υποψηφίων σε ταυτόχρονη διερμη- 
νεία διενεργείται από τον εξεταστή-μέλος της Επιτροπής, 
συνεπικουρούμενο από βοηθό, απ’ ευθείας και σε αντί¬ 
στροφη προς την ελληνική κατεύθυνση στην εξεταζόμε¬ 
νη ξένη γλώσσα με χρήση κατάλληλου εξοπλισμού. Γ ια το 
σκοπό αυτό ετοιμάζονται εννέα θέματα για κάθε μία από 
τις δύο εξετάσεις από τα οποία κληρώνεται το ένα που 
στη συνέχεια αναγιγνώσκεται από το βοηθό εξεταστή 
στον υποψήφιο ο οποίος υποχρεούται να το αποδώσει σε 
ταυτόχρονη διερμηνεία. Η εν λόγω απόδοσητου κειμένου 
μαγνητοφωνείται για τη βαθμολόγηση του υποψηφίου 
από τα μέλη της Επιτροπής. 

Γ. Επιτροπή Αποκαλύψεως Γ ραπτών 

31. Αποτελείται, από ένα Συνταγματάρχη οποιουδήπο- 
τε όπλου ή σώματος ως Πρόεδρο για όλα τα μαθήματα και 
δύο ανώτερους Αξιωματικούς οποιουδήποτε όπλου ή σώ¬ 
ματος ως μέλη. 

32. Παραλαμβάνει με πρωτόκολλο από την Εξεταστική 
Επιτροπή τα γραπτά και τα πρακτικά βαθμολογίας. 

33. Η Επιτροπή Αποκαλύψεως συνέρχεται μετά την πα¬ 
ραλαβή των πρακτικών και των γραπτών από την Εξεταστι¬ 
κή Επιτροπή και διενεργεί την αποκάλυψη των γραπτών. 

34. Κατά την αποκάλυψη των γραπτών απαγορεύεται η 
παρουσία οποιουδήποτε εκτός των μελών της Επιτροπής. 

35. Μετά την αποκάλυψη των γραπτών ελέγχεται η βαθ¬ 
μολογία του γραπτού. Στη συνέχεια συντάσσεται ονομα¬ 
στική κατάσταση των υποψηφίων με τη βαθμολογία που 
πέτυχαν στα γραπτά. Τα γραπτά και η κατάσταση μονο- 
γράφονται από όλα τα μέλη. 

36. Γ ιατην εξαγωγή της τελικής βαθμολογίας κάθε υπο¬ 
ψηφίου στην ξένη γλώσσα, προστίθενται το 70% της βαθ¬ 
μολογίας του γραπτού και το 30% της προφορικής βαθ¬ 
μολογίας. Η προφορική βαθμολογία δεν μπορεί να απέχει 
περισσότερο από τρεις μονάδες από τη βαθμολογία του 
γραπτού. Σε αντίθετη περίπτωση η Επιτροπή Αποκάλυ¬ 
ψης γραπτών την αναπροσαρμόζει ανάλογα. Στην τελική 
βαθμολογία είναι δυνατό να υπάρχουν τρία δεκαδικά ψη¬ 
φία. Σε περίπτωση τετάρτου ψηφίου, εάν τούτο είναι ίσο 
με το πέντε (5) και μεγαλύτερο, στρογγυλοποιείται στο 
δέκα (10), άλλως δεν υπολογίζεται. 

37. Η Επιτροπή μετά την εξαγωγή της τελικής βαθμο¬ 
λογίας συντάσσει ονομαστική κατάσταση βαθμολογίας 
και πρακτικά τα οποία υποβάλλει στο φορέα που διενερ¬ 
γεί τις εξετάσεις μαζί με τα γραπτά και τις λοιπές κατα¬ 
στάσεις. 

38. Με μέριμνα του παραπάνω φορέα ανακοινώνονται 
στους υποψηφίους τα αποτελέσματα των εξετάσεων δια 

τοιχοκολλήσεως, σε εμφανή θέση, ονομαστικού πίνακα 
των υποψηφίων με την βαθμολογία που πέτυχε έκαστος 
και εάν είναι επιτυχών ή αποτυχών. 

Άρθρο 7 

Εξεταστέα Μαθήματα- Ύλη 

1. Τα εξεταστέα μαθήματα και η ύλη ενός εκάστου κα¬ 
θορίζονται ως εξής: 

α. Έκθεση Ιδεών 

Σύνταξη έκθεσης στην επίσημη γλώσσα του κράτους 
επάνω σε ένα θέμα γενικού ενδιαφέροντος, του οποίου τα 
γενικά πλαίσια μπορούν να δοθούν και περιληπτικά. 

β. Γραπτή και προφορική δοκιμασία στην κύρια ξένη 
γλώσσα, ήτοι: 

(1) Γ ραπτή δοκιμασία: 

(α) Μετάφραση από την ξένη γλώσσα στην Ελληνική. 

Μετάφραση σαράντα (40) περίπου στίχων από την ξένη 
γλώσσα στην Ελληνική. Το κείμενο μπορεί να δοθεί καθ’ 
υπαγόρευση ή επί εντύπου, κατά την κρίση της Επιτροπής. 

(β) Μετάφραση από την Ελληνική στην ξένη γλώσσα. 

Μετάφραση σαράντα (40) περίπου στίχων από την Ελλη¬ 
νική στην ξένη γλώσσα. Το κείμενο μπορεί να δοθεί καθ’ 
υπαγόρευση ή επί εντύπου, κατά την κρίση της Επιτροπής. 

(γ) Σύνταξη έκθεσης ιδεών στην ξένη γλώσσα. 

Σύνταξη έκθεσης στην ξένη γλώσσα επάνω σε ένα θέμα 
γενικού ενδιαφέροντος, του οποίου τα γενικά πλαίσια 
μπορούν να δοθούν και περιληπτικά. 

(2) Προφορική δοκιμασία 

(α) Προφορική εξέταση που συνίσταται σε συνέντευξη 
- ελεύθερη συζήτηση του υποψηφίου μετά μέλους(ών) 
της Επιτροπής στην ξένη γλώσσα, ανάγνωση κειμένου εί¬ 
κοσι (20) περίπου στίχων στην ξένη γλώσσα, ελεύθερη 
απόδοση του παραπάνω κειμένου στην ξένη γλώσσα και 
συζήτηση επ’ αυτού. 

(β) Εξέταση σε Διερμηνεία που συνίσταται σε ταυτό¬ 
χρονη διερμηνεία σαράντα (40) περίπου στίχων από την 
κύρια ξένη γλώσσα προς την ελληνική και αντίστροφα. 

2. Οι υποψήφιοι μπορούν να διαγωνιστούν προαιρετικά 
και σε άλλη ξένη γλώσσα μεταξύ των γλωσσών αγγλικής, 
αραβικής, γαλλικής, γερμανικής, ιταλικής, τουρκικής και 
ρωσικής καθώς και γλωσσών χωρών της βαλκανικής χερ¬ 
σονήσου. Ο διαγωνισμός συνίσταται σε: 

α. Γ ραπτή δοκιμασία, ήτοι: 

(1) Μετάφραση από την Ξένη γλώσσα στην Ελληνική. 

Μετάφραση σαράντα (40) περίπου στίχων από την ξένη 

γλώσσα στην Ελληνική. Το κείμενο μπορεί να δοθεί καθ’ 
υπαγόρευση ή επί εντύπου, κατά την κρίση της Επιτροπής. 

(2) Μετάφραση από την Ελληνική στην ξένη γλώσσα. 

Μετάφραση σαράντα (40) περίπου στίχων από την Ελλη¬ 
νική στην ξένη γλώσσα. Το κείμενο μπορεί να δοθεί καθ’ 
υπαγόρευση ή επί εντύπου, κατά την κρίση της Επιτροπής. 

β. Προφορική δοκιμασία, η οποία συνίσταται σε: 

(1) Ανάγνωση κειμένου στην ξένη γλώσσα. 

(2) Συνέντευξη - Ελεύθερη συζήτηση του υποψηφίου 
μετά μέλους (ών) της Επιτροπής στην Ξένη γλώσσα. 

Άρθρο 8 
Βαθμολογία 

1. Με το τέλος της γραπτής δοκιμασίας των υποψηφίων 
σε κάθε μάθημα, οι Εξεταστικές Επιτροπές συνέρχονται 
σε ιδιαίτερη συνεδρίαση και προβαίνουν στην εξέταση 
και βαθμολογία κάθε γραπτού. 

2. Η κλίμακα της βαθμολογίας καθορίζεται από 0 έως 20. 


3. Τα γραπτά ελέγχει αρχικά ο εξεταστής και στη συνέ¬ 
χεια κάθε μέλος της αντίστοιχης Εξεταστικής Επιτροπής 
κατ’ ιδίαν αναγράφει τη βαθμολογία σε κατάσταση έναντι 
του αύξοντα αριθμού αυτής, ο οποίος αντιστοιχεί στον 
αύξοντα αριθμό κάθε γραπτού. Μετά το τέλος της κατ’ 
ιδίαν βαθμολογίας των γραπτών, η Επιτροπή συντάσσει 
πρακτικό εις τριπλούν, αναφέρει ότι τηρήθηκαν οι διατά¬ 
ξεις του παρόντος και αντιγράφει τη βαθμολογία κάθε 
γραπτού, εξάγοντας και το μέσο όρο. 

4. Για την προφορική εξέταση, (Άρθρο 7, παράγραφος 
1 β(2) (α)), κάθε μέλος της Επιτροπής βαθμολογεί σε ονο¬ 
μαστική κατάσταση των υποψηφίων κατά αλφαβητική 
σειρά και η βαθμολόγηση γίνεται κατά την εξέταση του 
υποψηφίου. Για την εξέταση στη διερμηνεία (Άρθρο 7, 
παράγραφος 1 β(2) (β)) κάθε μέλος της Επιτροπής βαθμο¬ 
λογεί σε ονομαστική κατάσταση των υποψηφίων κατά αλ¬ 
φαβητική σειρά και η βαθμολόγηση γίνεται κατά την εξέ¬ 
ταση της μαγνητοφωνημένης απόδοσης της διερμηνείας 
του υποψηφίου. Μετά το τέλος της βαθμολόγησης, η Επι¬ 
τροπή συντάσσει πρακτικά προφορικής εξέτασης και εξέ¬ 
τασης στη διερμηνεία εις τριπλούν, αναφέρει ότι τηρήθη¬ 
καν οι διατάξεις του παρόντος και αντιγράφει τη βαθμο¬ 
λογία κάθε υποψηφίου στα προφορικά. Η βαθμολογία 
κάθε υποψηφίου στα προφορικά, είναι ο μέσος όρος των 
βαθμολογιών κάθε μέλους που αναφέρονται στις ιδιαίτε¬ 
ρες καταστάσεις αυτών, οι οποίες είναι συνημμένες στα 
πρακτικά. Ο μέσος όρος των βαθμολογιών της προφορι¬ 
κής εξέτασης και της εξέτασης στη διερμηνεία είναι η 
βαθμολογία της προφορικής δοκιμασίας, η οποία κατα- 
χωρείται σε ξεχωριστό πρακτικό εις τριπλούν. 

5. Η διακύμανση της βαθμολογίας των μελών της Εξε¬ 
ταστικής Επιτροπής, καθορίζεται ως εξής: 

α. Κάθε μέλος της Επιτροπής του οποίου η βαθμολογία 
διαφέρει πέραντωντριών βαθμών από αυτή του εξεταστή 
του μαθήματος, προσκαλείται από τον Πρόεδρο να ανα¬ 
θεωρήσει αυτή με νεώτερο έλεγχο του γραπτού και για 
την εξέταση στη διερμηνεία με νεώτερο έλεγχο της μα¬ 
γνητοφωνημένης απόδοσης (για την προφορική εξέταση 
χωρίς έλεγχο). 

β. Εάν το παραπάνω μέλος επιμένει στην αρχική βαθμο¬ 
λογία του, οφείλει να το αιτιολογήσει στα πρακτικά βαθ¬ 
μολογίας και στο γραπτό. Τελική απόφαση λαμβάνεται 
από Επιτροπή που συγκροτείται και αποτελείται από τα 
αναπληρωματικά μέλη και έχουν ανάλογα προσόντα για 
τη βαθμολόγηση του γραπτού. Η τελική απόφαση της 
Επιτροπής αιτιολογείται στο γραπτό και σε πρακτικό που 
συντάσσεται για το σκοπό αυτό. Η Επιτροπή στην από¬ 
φασή της δεν δεσμεύεται από τις βαθμολογίες της αντί¬ 
στοιχης Εξεταστικής Επιτροπής. 

γ. Σχετικά με την προφορική εξέταση, εάν το μέλος της 
υποπαραγράφου α' επιμένει στην αρχική βαθμολογία 
του, οφείλει να το αιτιολογήσει στην κατάσταση βαθμο¬ 
λογίας. Στην περίπτωση αυτή η Επιτροπή της προηγού¬ 
μενης παραγράφου αποφασίζει εάν θα ελαττωθεί η δια¬ 
φορά στους 3 βαθμούς, ανάλογα μετά αναφερόμενα στα 
πρακτικά. Σε αρνητική περίπτωση, αντί της βαθμολογίας 
που έχει θέσει το παραπάνω μέλος της Επιτροπής, τίθε¬ 
ται ως βαθμολογία ο μέσος όρος των βαθμολογιών των 
τριών μελών της Εξεταστικής Επιτροπής. 

6. Μετά τη σύνταξη του πρακτικού βαθμολογίας του μα¬ 
θήματος, κάθε μέλος της Επιτροπής αντιγράφει σε κάθε 
γραπτό από το συνταχθέν πρακτικό τη βαθμολογία αριθ- 
μητικώς και ολογράφως, που έδωσε σ’ αυτό και υπογρά¬ 
φει παραπλεύρως του βαθμού. Απαγορεύονται οι διορ¬ 
θώσεις επί των βαθμολογιών. 

7. Ύστερα από το τέλος της βαθμολογίας η Επιτροπή 
υποβάλλει στην Επιτροπή Αποκαλύψεως γραπτών τα 
πρακτικά μετά των γραπτών των υποψηφίων. 

Άρθρο 9 

Βάσεις - Πίνακες Επιτυχόντων 

1. Ως βάση της βαθμολογίας, με την οποία θεωρείται 
επιτυχών ο υποψήφιος, καθορίζεται για κάθε κύρια ξένη 
γλώσσα και την έκθεση ιδεών το 15. 

2. Ως βάση της βαθμολογίας για τη δευτερεύουσα ξένη 
γλώσσα καθορίζεται το 12. Αποτυχία στη δευτερεύουσα 
ξένη γλώσσα δεν συνεπάγεται αποκλεισμό του υποψηφί¬ 
ου αλλά θεωρείται ως μη γενομένη. 

3. Η σειρά της επιτυχίας στο διαγωνισμό κάθε υποψή¬ 
φιου καθορίζεται από το άθροισμα: 

α. Της βαθμολογίας στην έκθεση ιδεών με το συντελε¬ 
στή δύο (2). 

β. Της βαθμολογίας στην κύρια ξένη γλώσσα με το συ¬ 
ντελεστή τρία (3). 

4. Η Επιτροπή Αποκαλύψεως γραπτών, βάσει των γενι¬ 
κών αποτελεσμάτων του διαγωνισμού, καταρτίζει: 

α. Ένα γενικό πίνακα επιτυχόντων, στον οποίο καταχω- 
ρούνταιτα ονοματεπώνυμα όλων των επιτυχόντων με βά¬ 
ση το σύνολο της βαθμολογίας σύμφωνα με την παρ. 3 
του άρθρου αυτού. 

β. Ένα πίνακα επιτυχόντων για κάθε γλώσσα, στον 
οποίο καταχωρούνται τα ονοματεπώνυμα όλων των επι- 
τυχόντων, χωριστά κατά τη σειρά της επιτυχίας τους στο 
διαγωνισμό, όπως καθορίζεται στις διατάξεις της προη¬ 
γούμενης παραγράφου, οι οποίοι και αναγνωρίζονται ως 
εκ του λόγου τούτου ως γλωσσομαθείς της αντίστοιχης 
γλώσσας. 

γ. Και στους δύο πίνακες, δίπλα στο κάθε ονοματεπώνυ¬ 
μο, καταχωρείται, κατά τις ίδιες διατάξεις, το γενικό αποτέ¬ 
λεσμα της βαθμολογίας ολογράφως και αριθμητικά. 

5. Σε περίπτωση ισοβαθμίας, τη σειρά επιτυχίας καθο¬ 
ρίζει η μεγαλύτερη βαθμολογία στη δευτερεύουσα ξένη 
γλώσσα και σε περίπτωση νέας ισοβαθμίας κλήρωση, η 
οποία διεξάγεται παρουσία των ισοβαθμούντων υποψη¬ 
φίων και της Επιτροπής Αποκάλυψης γραπτών. Απουσία 
κάποιου από τους ισοβαθμούντες υποψηφίους δεν εμπο¬ 
δίζει τη διενέργεια της κλήρωσης. 

6. Οι Πίνακες υπογράφονται απότον Πρόεδρο καιτα μέ¬ 
λη και υποβάλλονται από τον Πρόεδρο στην αρμόδια δι¬ 
εύθυνση του ΓΕΣ, με όλο το φάκελο του διαγωνισμού. 

7. Οι τελικοί πίνακες επιτυχόντων υποβάλλονται από την 
Επιτροπή στο φορέα που διενεργεί τις εξετάσεις μαζί με 
τα σχετικά πρακτικά προκειμένου να κυρωθούν από τον 
αρμόδιο Υφυπουργό Εθνικής Άμυνας και να γίνει η πρό¬ 
σκληση για κατάταξη. 

Άρθρο 10 

Ενστάσεις 

1. Τυχόν ένσταση από κάποιο από τα μέλη της Επιτρο¬ 
πής ή από κάποιον από τους διαγωνιζόμένους κατά του 
κύρους ή του τρόπου διενεργείας του διαγωνισμού υπο¬ 
βάλλεται, πριν την έναρξη ή μετά το πέρας της δοκιμα¬ 
σίας, εγγράφως προς τον Πρόεδρο της Εξεταστικής Επι¬ 
τροπής ο οποίος υποχρεούται να προκαλέσει την απόφα¬ 
ση της Επιτροπής για την ένσταση. 

2. Ένσταση κατά του κύρουςτου διαγωνισμού που υπο¬ 
βάλλεται μετά την κύρωση των πινάκων επιτυχόντων είναι 
απαράδεκτος. 


3. Η Επιτροπή, αφού συνέλθει σε ιδιαίτερη συνεδρίαση 
αποφαίνεται αυθημερόν για κάθε ένσταση που υποβάλ¬ 
λεται εναντίον του κύρους του διαγωνισμού είτε από ένα 
μέλος της είτε από έναν από τους υποψηφίους. 

4. Οι αποφάσεις της Επιτροπής λαμβάνονται κατά πλει- 
οψηφία και καταχωρούνται σε πρακτικό το οποίο υπο¬ 
γράφεται απότον Πρόεδρο, τα μέλη και το γραμματέα και 
ανακοινώνεται ενυπογράφως στον ενιστάμενο από τον 
Πρόεδρο της Επιτροπής παρουσία και των υπολοίπων με¬ 
λών της Επιτροπής. 

5. Επανάληψη ορισμένης διαδικασίαςτου διαγωνισμού, 
κατόπιν απόφασης της Επιτροπής, πραγματοποιείται 
εντός δέκα (10) ημερών. 

Άρθρο 11 

Κύρωση Πινάκων Επιτυχόντων - Τρόπος Κατάταξης 

1. Οι Πίνακες επιτυχόντων κυρώνονται με διαταγή του 
αρμόδιου Υφυπουργού Εθνικής Άμυνας και ισχύουν για 
τις θέσεις που προκηρύχθηκε ο διαγωνισμός. 

2. Τις κενές θέσεις διερμηνέων για κάθε γλώσσα κατα¬ 
λαμβάνουν κατά σειρά επιτυχίας οι υποψήφιοι που ανα¬ 
γράφονται στον σχετικό κυρωμένο ειδικό πίνακα επιτυχό- 
ντωνγιατην αντίστοιχη γλώσσα, όπως φαίνεται σε αυτόν, 
και μέχριτη συμπλήρωση του αριθμού των κενών θέσεων. 
Οι λοιποί επιτυχόντες χαρακτηρίζονται ως επιλαχόντες. 

3. Σε εκτέλεση των κυρωμένων πινάκων προκαλούνται 
από τον αρμόδιο Υφυπουργό Εθνικής Άμυνας τα σχετικά 
Προεδρικά Διατάγματα με τα οποία ονομάζονται Μόνιμοι 
Ανθυπολοχαγοίτου Σώματος Στρατιωτικών Γραμματέων, 
γενικής ειδικότητας Διερμηνέων κατά κύρια ξένη γλώσσα 
όσοι από τους επιτυχόντες πληρούν τις προϋποθέσεις 
ορκωμοσίας, ήτοι έχουν υποστεί βασική εκπαίδευση 
οπλίτη και έφεδρου αξιωματικού. Αυτοί καταλαμβάνουν 
κενές οργανικές θέσεις με ισχύ από την ημερομηνία κα¬ 
τάταξης. 

4. Οι κατατασσόμενοι στον ίδιο διαγωνισμό εγγράφο- 
νται στο αριστερό των υπηρετούντων ομοιοβάθμων τους 
και ορκίζονται την ίδια ημερομηνία. Από της ορκωμοσίας 
τους σε Ανθυπολοχαγούς, αναλαμβάνουν υποχρέωση 
παραμονής στο στράτευμα επί έξη (6) έτη. 

5. Οι ως άνω κατατασσόμενοι εγγράφονται με μέριμνα 
του Διευθυντή της Γ ενικής Γ ραμματείας ΓΕΣ στη δύναμη 
των αξιωματικών Διερμηνέων από την προσδιοριζόμενη 
ημερομηνία, εξομοιούμενοι κατά πάντα με τους υπηρε- 
τούντες μονίμους στην ενέργεια συναδέλφους τους. 

Άρθρο 12 

Απόρριψη Αποτυχόντων - Διαγραφή μη Επιθυμούντων- 
Χρόνος Ισχύος των Πινάκων Επιτυχόντων 

1. Υποψήφιος, που αποκλείστηκε από τη συνέχεια του 
διαγωνισμού για κάποιο από τους λόγους που αναφέρο- 
νται στο παρόν, επανέρχεται στη μονάδα του ή επιστρέ¬ 
φει στα πολιτικά του καθήκοντα, σύμφωνα με τις κείμενες 
διατάξεις για τη στρατολογία, την ιεραρχία ή το στέλεχος 
της εφεδρείας, κατά περίπτωση. 

2. Επιτυχόντες στο διαγωνισμό οι οποίοι, πριν από την 
ονομασία τους σε ανθυπολοχαγούς, αποφασίζουν να μην 
καταταγούν στη γενική ειδικότητα Διερμηνέων, διαγρά¬ 
φονται από τον πίνακα επιτυχόντων και στην περίπτωση 
των παραγράφων 3, 4 και 5 του άρθρου 12 διακόπτεται η 
εκπαίδευσή τους. 

3. Οι κυρωμένοι πίνακες επιτυχόντων ισχύουν μέχρι την 
προκήρυξη του επομένου διαγωνισμού κατάταξης ή επί 
ένα (1) έτος απάτην κύρωσή του. 

4. Εντός 15 ημερών από της οριστικής διαγραφής επιτυ- 
χόντα στο διαγωνισμό, το ΓΕΣ καλεί για κατάταξη τον επό¬ 
μενο από τον κυρωμένο ειδικό πίνακα επιτυχόντων (επιλα- 
χόντα), σύμφωνα με το παρόν και ο κληθείς επιλαχών λογί¬ 
ζεται Αξιωματικός από την ημερομηνία κατάταξής του. 

5. Επιλαχών, του οποίου κάποιο από τα προσόντα έπαυ¬ 
σε να ισχύει κατά το χρόνο κλήσης του για κατάταξη, απο¬ 
κλείεται αυτοδίκαια και το ΓΕΣ προχωρεί σε πρόσκληση 
για κατάταξη του επόμενου επιλαχόντα. 

6. Σε περίπτωση εφαρμογής των παραγράφων 3 και 5 
του παρακάτω άρθρου 12, δεν ισχύουν οι διατάξεις της 
παραγράφου 2 του άρθρου 10, για την ταυτόχρονη ορ¬ 
κωμοσία όλων των επιτυχόντων στον ίδιο διαγωνισμό. 

Άρθρο 13 

Στρατιωτική κατάρτιση 

1. Οι κατατασσόμενοι αξιωματικοί Διερμηνείς πρέπει να 
έχουν στρατιωτική κατάρτιση εφέδρου αξιωματικού. 

2. Οι υπηρετούντες ως έφεδροι αξιωματικοί, οι μόνιμοι 
υπαξιωματικοί και οι έφεδροι στην εφεδρεία αξιωματικοί 
θεωρούνται ότι διαθέτουν την απαραίτητη στρατιωτική 
κατάρτιση. 

3. Όσοι εκπαιδεύονται σε σχολές εφέδρων αξιωματι¬ 
κών παραμένουν στις αντίστοιχες σχολές μέχρι την ολο¬ 
κλήρωση της εκπαίδευσής τους και την ονομασία τους σε 
Δοκίμους Εφέδρους Αξιωματικούς. 

4. Όσοι έχουν υπηρετήσει ή υπηρετούν ως οπλίτες ή 
εθελοντές υπαξιωματικοί καλούνται με διαταγή του Αρ¬ 
χηγού του ΓΕΣ να παρουσιασθούν για απόκτηση της απα¬ 
ραίτητης στρατιωτικής κατάρτισης στη Σχολή Εφέδρων 
Αξιωματικών Πεζικού. 

5. Όσοι δεν έχουν καταταγεί στις Ένοπλες Δυνάμεις, 
καλούνται ωσαύτως με διαταγή του Αρχηγού του ΓΕΣ να 
παρουσιασθούν στο Διευθυντή της Γενικής Γραμματείας 
του ΓΕΣ, αποσπώμενοι στη συνέχεια για βασική εκπαί¬ 
δευση σε κέντρο εκπαιδεύσεως νεοσυλλέκτων Πεζικού 
και μετάταύτα στη Σχολή Εφέδρων Αξιωματικών Πεζικού. 

6. Όσοι από τους αναφερομένους στις παραγράφους 3, 
4 και 5 του παρόντος άρθρου δεν αποφοιτήσουν επιτυ- 
χώς από τη Σχολή Εφέδρων Αξιωματικών αποκλείονται 
από την κατάταξη ως αξιωματικοί Διερμηνείς, σύμφωνα 
με την παράγραφο 1 του παρόντος. 

Άρθρο 14 
Τελικές διατάξεις 

1. Τηρουμένων των διατάξεων του άρθρου 4 του Ν 
2439/96 (ΦΕΚ 219 Α) η σειρά αρχαιότητας των υποψη¬ 
φίων που πέτυχαν στον ίδιο διαγωνισμό για Μονίμους 
Αξιωματικούς Διερμηνείς, για κάθε γλώσσα, καθορίζεται 
από τη σειρά επιτυχίας τους όπως αναγράφεται στο γενι¬ 
κό πίνακα επιτυχόντων στο διαγωνισμό. Η ως άνω αρχαι¬ 
ότητα ισχύει για θέματα ιεραρχίας και προαγωγών όπως 
ορίζει ο νόμος. 

2. Οι κατατασσόμενοι Μόνιμοι Αξιωματικοί Διερμηνείς 
οι οποίοι δεν τυγχάνουν πτυχιούχοι Σχολής Μεταφρα¬ 
στών Διερμηνέων, μετεκπαιδεύονται με διαταγή του Αρ¬ 
χηγού ΓΕΣ, μετά από εισήγηση του Διευθυντή της Γ ενικής 
Γ ραμματείας, σε Σχολές Μεταφραστών Διερμηνέων του 
εσωτερικού ή του εξωτερικού. Οι ως άνω μετεκπαιδευό¬ 
μενοι Μόνιμοι Αξιωματικοί Διερμηνείς αναλαμβάνουν πε¬ 
ραιτέρω υποχρέωση παραμονής στο στράτευμα σύμφω¬ 
να με τις κείμενες διατάξεις (Άρθρο 64, ΝΔ 1400/73 ΦΕΚ 
114 Α). 


3. Για τη συμμετοχή τους και ανάλογα με τις ημέρες 
απασχόλησής τους στις διαδικασίες του διαγωνισμού, οι 
πρόεδροι, τα μέλη των επιτροπών και ο γραμματέας 
απαλλάσσονται των λοιπών καθηκόντων τους και δικαι¬ 
ούνται χρηματική αποζημίωση, σύμφωνα με τις ισχύου- 
σες διατάξεις. 

4. Το παρόν τίθεται σε ισχύ δέκα (10) ημέρες μετά τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος. 

Αθήνα, 22 Οκτωβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΛΟΥΚΑΣ ΑΠΟΣΤΟΛΙΔΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ 301 
Προσαρμογή της ελληνικής νομοθεσίας προς τις διατά¬ 
ξεις της οδηγίας 98/27/ΕΚ του Ευρωπαϊκού Κοινοβουλί¬ 
ου και του Συμβουλίου της 19ης Μάίου 1998 "περί των 
αγωγών παραλείψεως στον τομέα της προστασίας των 
συμφερόντων των καταναλωτών" (ΕΕ αριθ. Ε 166 της 
11/06/1998, σ. 51-55) και τροποποίηση του Νόμου 
2251/1994 για την "Προστασία των καταναλωτών" (ΦΕΚ 
ΑΊ91). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α) των άρθρων 3 και 4 του Ν. 1338/1983 "Εφαρμογή του 
κοινοτικού δικαίου" (Α' 34), όπως αντικαταστάθηκαν και 
τροποποιήθηκαν αντιστοίχως με το άρθρο 65 του Ν. 
1892/1990 (Α' 101) και με τα άρθρα 6 παρ. 4 του Ν. 
1440/1984 (Α' 70) και 22του Ν. 2789/2000 (Α'21), 
β) του άρθρου δευτέρου παράγραφος 2 του Ν. 
2077/1992 "Κύρωση της Συνθήκης για την Ευρωπαϊκή 
Ένωση και των σχετικών πρωτοκόλλων και δηλώσεων 
που περιλαμβάνονται στηνΤελική Πράξη" (Α'136), 
γ) του άρθρου 29Ατου Ν. 1558/1985 (Α' 137) "Κυβέρνη¬ 
ση και Κυβερνητικά Όργανα", όπως αυτό προσετέθη με 
το άρθρο 27 του Ν. 2081/1992 (Α' 154) και αντικαταστά- 
θηκε με το άρθρο 1 παρ. 2α του Ν. 2469/1997 (Α'38), 
δ) του Π.Δ. 27/1996 "Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης" (ΑΊ9), 
ε) της με αρ. πρωτ. 485/31-10-2001 κοινής απόφασης 
του Πρωθυπουργού και Υπουργού Ανάπτυξης "Περί ανά¬ 
θεσης αρμοδιοτήτων στους Υφυπουργούς Ανάπτυξης" 
(Β' 1484), Αλέξανδρο Καλαφάτη, Χρήστο Θεοδώρου και 
Δημήτριο Γεωργακόπουλο, 

στ) του Π.Δ. 181/1994 "Συγκρότηση της Γενικής Γραμ¬ 
ματείας Τύπου και Πληροφοριών σε Υπουργείο Τύπου και 
Μέσων Μαζικής Ενημέρωσης και καθορισμός των αρμο¬ 
διοτήτων του" (Α’ 116), 

ζ)του Π.Δ. 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (Α’ 57). 

2. Το Ν. 2251/1994 για την "Προστασία των καταναλω¬ 
τών" (Α' 191), όπως ισχύει. 

3. Την οδηγία 98/27/ΕΚ του Ευρωπαϊκού Κοινοβουλίου 
και του Συμβουλίου της 19ης Μαΐου 1998 "περί των αγω¬ 
γών παραλείψεως στον τομέα της προστασίας των συμ¬ 
φερόντων των καταναλωτών" (ΕΕ αριθ. ί 166 της 
11/06/1998, σ. 51-55), 

4. Το γεγονός ότι δεν προκαλείται δαπάνη στον Κρατικό 
προϋπολογισμό. 

5. Τηνμεαριθμ... Δ429/02.γνωμοδότησητου Β’Τμήματος 
Διακοπών του Συμβουλίου της Επικράτειας μετά από πρό¬ 
ταση των Υπουργών Οικονομίας και Οικονομικών, Δικαιοσύ¬ 
νης και του Υφυπουργού Ανάπτυξης, αποφασίζουμε: 

Άρθρο 1 

Σκοπός αυτού του Π.Δ. είναι η προσαρμογή της Ελληνι¬ 
κής νομοθεσίας προς τις διατάξεις της οδηγίας του Ευ¬ 
ρωπαϊκού Κοινοβουλίου και του Συμβουλίου 98/27/ΕΚ 
της 19ης Μάίου 1998 "Περί των αγωγών παραλείψεως 
στον τομέα της προστασίας των συμφερόντων των κατα¬ 
ναλωτών". 

Άρθρο 2 

Το στοιχείο α' της παραγράφου 9 του άρθρου 10 του ν. 
2251/1994, όπως ισχύει, αντικαθίσταται ως εξής: 

"α) Την παράλειψη παράνομης συμπεριφοράς του προ¬ 
μηθευτή, ακόμη και πριν αυτή εκδηλωθεί, ιδίως όταν συ- 
νίσταται σε παράβαση των διατάξεων του παρόντος νό¬ 
μου για τους γενικούς όρους των συναλλαγών (άρθρο 2), 
τις συμβάσεις εκτός εμπορικού καταστήματος (άρθρο 3) 
ή από απόσταση (άρθρο 4), την πώληση καταναλωτικών 
αγαθών και εγγυήσεις (άρθρο 5 όπως τροποποιήθηκε με 
το άρθρο3του ν. 3043/2002, ΦΕΚ192 Α’),την ευθύνη του 
παραγωγού για ελαττωματικά προϊόντα (άρθρο 6), την 
υγεία και ασφάλεια των καταναλωτών (άρθρο 7), την ευ¬ 
θύνη του παρέχοντος υπηρεσίες (άρθρο 8), τη διαφήμιση 
(άρθρο 9), των διατάξεων για την καταναλωτική πίστη 
(ΚΥΑΦ1-983/91, ΦΕΚ Β' 172, όπως ισχύει), τα οργανωμέ¬ 
να ταξίδια και τις οργανωμένες διακοπές και περιηγήσεις 
(Π.Δ. 339/96, όπως ισχύει, ΦΕΚ225, Α’), τη διαφήμιση των 
φαρμάκων που προορίζονται για ανθρώπους 
(Υ6α/776/23.6.1993, ΦΕΚ Β'536), τη χρονομεριστική μί¬ 
σθωση (Π.Δ. 182/99, όπως ισχύει, ΦΕΚ 171 Α'), την ευθύ¬ 
νη του πωλητή για πραγματικά ελαττώματα και έλλειψη 
συνομολογημένωνιδιοτήτων (κεφάλαιο Α’, άρθρα 1-4του 
ν. 3043/2002, ΦΕΚ 192 Α’) καθώς και των διατάξεων για 
την προσαρμογή της Ελληνικής νομοθεσίας στην οδηγία 
του Ευρωπαϊκού Κοινοβουλίου και του Συμβουλίου 
2000/31/ΕΚ σχετικά με ορισμένες νομικές πτυχές των 
υπηρεσιών της κοινωνίας της πληροφορίας, ιδίως του 
ηλεκτρονικού εμπορίου, στην εσωτερική αγορά. Όταν η 
ως άνω παράνομη συμπεριφορά εκδηλώνεται μετά από 
σύσταση ή υπόδειξη ενώσεων των προμηθευτών ή εφό¬ 
σον οι ενώσεις των προμηθευτών προβαίνουν στην ως 
άνω συμπεριφορά, τότε μπορεί να ζητηθεί και από αυτές 
η παύση της. Μπορούν επίσης να ζητήσουν τη δέσμευση, 
την απόσυρση ή την καταστροφή ελαττωματικών προϊό¬ 
ντων επικίνδυνων για την ασφάλεια ή την υγεία του κοι¬ 
νού, καθώς και τη λήψη μέτρων, όπως είναι η κατάλληλη 
δημοσίευση του συνόλου ή μέρους της απόφασης, ή/και 
η δημοσίευση επανορθωτικής δήλωσης, ώστε να εκλεί- 
ψουντα συνεχιζόμενα αποτελέσματα της παράβασης". 

Άρθρο 3 

1. Σε περίπτωση παράβασης των διατάξεων του ν. 
2251 /1994 για τους γενικούς όρους των συναλλαγών (άρ¬ 
θρο 2), τις συμβάσεις εκτός εμπορικού καταστήματος 
(άρθρο 3) ή από απόσταση (άρθρο 4), την πώληση κατα¬ 
ναλωτικών αγαθών και εγγυήσεις (άρθρο 5, όπως τροπο¬ 


ποιήθηκε με το άρθρο 3 του ν. 3043/2002, ΦΕΚ 192 Α’), τη 
διαφήμιση (άρθρο 9), καθώς και των διατάξεων για την 
καταναλωτική πίστη (ΚΥΑ Φ1 -983/91, ΦΕΚ Β' 172, όπως 
ισχύει), τα οργανωμένα ταξίδια και τις οργανωμένες δια¬ 
κοπές και περιηγήσεις (Π.Δ. 339/96, όπως ισχύει, ΦΕΚ 
225, Α’), τη διαφήμιση των φαρμάκων που προορίζονται 
για ανθρώπους (Υ6α/776/23.6.1993, ΦΕΚ Β'536), τη χρο- 
νομεριστική μίσθωση (Π.Δ. 182/99, όπως ισχύει, ΦΕΚ 171 
Α'), την ευθύνη του πωλητή για πραγματικά ελαττώματα 
και έλλειψη συνομολογημένων ιδιοτήτων (κεφάλαιο Α’, 
άρθρα 1-4 του ν. 3043/2002, ΦΕΚ 192 Α’) καθώς και των 
διατάξεων για την προσαρμογή της Ελληνικής νομοθε¬ 
σίας στην οδηγία του Ευρωπαϊκού Κοινοβουλίου και του 
Συμβουλίου 2000/31/ΕΚ σχετικά με ορισμένες νομικές 
πτυχές των υπηρεσιών της κοινωνίας της πληροφορίας, 
ιδίως του ηλεκτρονικού εμπορίου, στην εσωτερική αγο¬ 
ρά, η οποία διαπράχθηκε στην Ελληνική επικράτεια, κάθε 
νομιμοποιούμενος φορέας από άλλο κράτος μέλος, όταν 
θίγονται τα συμφέροντα τα οποία προστατεύει, μπορεί να 
ασκεί τη συλλογική αγωγή των περιπτώσεων α' και γ' της 
παραγράφου 9 του άρθρου 10 του ν. 2251/1994. Οι δια¬ 
τάξεις των παραγράφων 10 και 12 του άρθρου 10 του ν. 
2251/1994 εφαρμόζονται αναλόγως. 

2. Σε περίπτωση παράβασης των διατάξεων για την 
άσκηση τηλεοπτικών δραστηριοτήτων του Π.Δ/τος 
100/2000 (ΦΕΚΑ’ 98) κάθε ημεδαπή ένωση που πληροίτα 
κριτήρια της παραγράφου 9 του άρθρου 10 του ν. 
2251/1994 καθώς και κάθε νομιμοποιούμενος φορέας 
από άλλο κράτος μέλος, όταν θίγονται τα συλλογικά συμ¬ 
φέροντα των καταναλωτών, τα οποία προστατεύει, δικαι¬ 
ούται να υποβάλλει καταγγελία και να ζητήσει να επιβλη¬ 
θούν οι διοικητικές κυρώσεις που προβλέπονται στα άρ¬ 
θρα 12 και 15 παρ. 3 του ν. 2644/98 (ΦΕΚ Α’ 233). 
Δικαιούται επίσης να υποβάλλει αίτηση επανόρθωσης κα¬ 
τά τις διατάξεις του άρθρου 9 του Π.Δ. 100/2000. 

3. Γιατην άσκηση της συλλογικής αγωγής ή την υποβο¬ 
λή καταγγελίας ή αίτησης επανόρθωσης, ο νομιμοποιού¬ 
μενος φορέας επιδεικνύει τον σχετικό κατάλογο που κα¬ 
ταρτίζει η Ευρωπαϊκή Επιτροπή και δημοσιεύεται στην 
Επίσημη Εφημερίδα των Ευρωπαϊκών Κοινοτήτων, σύμ¬ 
φωνα μετά οριζόμενα στο άρθρο 4της οδηγίας 98/27/ΕΚ 
"περί των αγωγών παραλείψεως στον τομέα της προστα¬ 
σίας των συμφερόντων των καταναλωτών". Τα δικαστή¬ 
ρια και οι αρμόδιες αρχές δέχονται τον κατάλογο αυτό ως 
απόδειξη της νομιμοποίησης των φορέων προς έγερση 
της συλλογικής αγωγής ή υποβολής καταγγελίας ή αίτη¬ 
σης επανόρθωσης, με την επιφύλαξη του δικαιώματος 
τους να εξετάσουν κατά πόσον ο σκοπός του φορέα δι¬ 
καιολογεί την έγερση αγωγής ή την υποβολή καταγγε¬ 
λίας ή αίτησης στη συγκεκριμένη περίπτωση. 

Άρθρο 4 

Η ισχύς του παρόντος προεδρικού διατάγματος αρχίζει 
από 1-1-2002. 

Στον Υφυπουργό Ανάπτυξης ανατίθεται η δημοσίευση 
του παρόντος διατάγματος. 

Αθήνα, 23 Οκτωβρίου 2002 

